Kasamfonin bi bɛtↄↄ mmↄntene so wↄ abɛɛfo simpie ahodoↄ a wↄde di nkitaho so a na owura bi reboro abↄtↄfoa bi a nsusuiɛ kyerɛ sɛ abↄfra no adi mfeɛ bɛyɛ mmiɛnsa. Saa kasamfonin yi duruu mmaa nyinaa kↄↄ akyiri pa ara. Nkaebↄ a abɛtↄ dwa ne sɛ, apolisifoↄ aka saa owura yi a ↄboroo abↄtↄfoa yi pasaa no pa akyi.
Wↄnyaa owura yi a wↄkyerɛ sɛ ↄyɛ abarimaa ketewa yi papa a ne din de Richard Kofi yi Wukuada, Ahinime da a ɛtↄ so 5 no mu wↄ Oti Mantan mu, beaeɛ bi a wↄfrɛ hↄ Akaa Buem wↄ Jasikan.
Deɛ ɛmaa saa owura yi dii saa dwuma yi nnya nnaa adi deɛ, nanso yea ne awerɛhoↄ a na ahyɛ abↄtↄfoa no su mu ma no yɛ deɛ ɛte akoma yie. Ɛnam so maa nnipa dodoↄ a wↄn nsa kaa kasamfonin no bi no kyɛ maa afoforↄ maa no twee apolisiifoↄ adwene sii saa anyambrasɛm ne anieɛyaahyɛ yi so.
Ankyɛre koraa na apolisifoↄ nso buaa sɛ wↄde nhyehyɛeɛ agu akwan mu sɛ wↄbɛkyere saa nnipa no, na wↄagye abↄtↄfoa no nkwa. Ɛnne sɛ wↄde wↄn ho dↄↄ mu kↄhwehwɛɛ no kyeree no no.
Polisifoↄ no asane de ato dwa sɛ obiara a ↄbɛboa wↄn ama wↄahunu adekodeɛ pↄtee nti a owura yi dii saa dwuma yi a ama wↄakyere no no, na sɛ ɛyɛ nokorɛ a, wↄde sika ȼ2,000.00 bɛbↄ n’aba so.
Wↄkyeree abↄfra no awofoↄ no wieeɛ no, wↄagye abↄfra no de no akↄma apolisifoↄ a wↄrehwɛ ne so.
Sɛ yɛhwɛ mu a, wei rekↄ so no, na nnipa wↄ hↄ a na abↄfra no maame mpo ka wↄn ho, nanso wↄn mu biara antumi atu krakye yi fo amma no anyae saa anyambrasɛm yi di. Kasamfonin no bi koraa mu no, na nnipa no redi abↄfra yi ho fɛw. Deɛ mehunu ne sɛ, abadaeɛ a ɛwↄ nnipa mu no ayera. Nnipa reyɛ ne yↄnko nnipa biribi bↄne nnɛ a, ɛma no anigyeɛ sene sɛ ↄbɛhunu ne nua no nkankↄ. Deɛ krakye yi ne wↄn a wↄatwa ne ho ahyia no yɛeɛ yi kyerɛ pefee sɛ wↄbɛtumi adi awu. Yɛnsi gyinaeɛ mma apolisifoↄ ne aban. Deɛ ↄtwaa kasamfonin no yɛɛ adeɛ pa ara, ɛfiri sɛ ↄboa maa asɛm yi bɛtↄↄ dwa a wↄanya owura yi akyere no deɛ, nanso yɛrehwɛ sɛ wↄde bↄto deɛ ɛsɛ sɛ ɛda, na ayɛ adesuadeɛ ama nnipa.
Abasobↄ kɛseɛ nkↄ mma apolisifoↄ ne yɛn bammↄ nwumakuo ahodoↄ no, sɛ wↄdwene yɛn ho, na wↄyɛ adwuma awia ne anadwo de bↄ yɛn ho ban, na wↄsi nnebↄne kwan.
